13 Bopelotelele bo amana le go nna kagiso, ka gonne ke go itshoka le fa o rumolwa kgotsa o direlwa phoso mme o na le tsholofelo ya gore seemo se tla tokafala. Modimo o pelotelele. (Baroma 9:22-24) Jesu le ene o bontsha nonofo eno. Re ka e amogela ka gonne Paulo o ne a kwala a re: “Lebaka la go bo ke ne ka bontshiwa kutlwelobotlhoko e ne e le gore go dirisiwa nna jaaka sekao se se kwa pelepele, Keresete Jesu a bontshe go itshwara ka bopelotelele gotlhe e le sekao sa ba ba tlileng go dumela mo go ene gore ba bone botshelo jo bo sa khutleng.”—1 Timotheo 1:16. Mo dingwageng di le masome a marataro tse di fetileng, ke bone kafa Modimo a nnileng le seabe ka teng gore tiro ya go rera e dirwe mo nageng eno. Ruri o mogolo mme o tshwanelwa ke go bakwa. Ke “Modiri wa dilo tse dikgolo” fela jaaka ke bone mo botshelong jwa me jotlhe.—Pesalema 106:21.